open-index/open-wikipedia-markdown huggingface dataset:
Σπίτι του Παιδιού

[thumb|right|250 px|Σπίτι του Παιδιού [Γρίβας, Παιονίας, Ν.Κιλκίς]]
**Σπίτι του Παιδιού** ονομάστηκαν ιδρύματα που δημιούργησε το 1950-1955 το Βασιλικό Ίδρυμα Πρόνοιας κάτω από την προσωπική φροντίδα της Βασίλισσας Φρειδερίκης για τη φροντίδα των παιδιών σε 260 Ακριτικά χωριά της Βόρειας Ελλάδας. Το 1955 αναφέρονταν ότι λειτουργούσαν 140 Σπίτια του Παιδιού και 20 παραρτήματα στα οποία φοιτούσαν 25.000 άτομα και πλέον ετησίως στην Ήπειρο, Μακεδονία και Θράκη, ενώ το 1965 λειτουργούσαν 260 Σπίτια του Παιδιού στα οποία παρακολουθούσαν τα προγράμματά τους 53.857 παιδιά.

Η «Πρόνοια Βορείων Επαρχιών της Ελλάδος», που ιδρύθηκε στις 11 Ιουλίου 1947 με σκοπό τη φροντίδα των παιδιών που βρισκόταν στις περιοχές που μαινόταν ο Εμφύλιος πόλεμος, δημιούργησε τις Παιδουπόλεις στις οποίες φιλοξένησε περίπου 20.000 παιδιά, τα περισσότερα από τα οποία επέστρεψαν στους γονείς τους το 1950 με το τέλος του Εμφυλίου. Με την επιστροφή αυτή, το Βασιλικό Ίδρυμα Πρόνοιας ίδρυσε τα Σπίτια του Παιδιού. Σκοπός της ίδρυσής τους ήταν η εξύψωση του επιπέδου ζωής, τόνωση του πατριωτικού και θρησκευτικού συναισθήματος καθώς και να δώσει κοινωνική και ηθική αγωγή στους νέους καθώς και μια στοιχειώδη επαγγελματική κατάρτιση στον αγροτικό και τεχνικό τομέα.

Η αρχιτεκτονική των «Σπιτιών του Παιδιού» διέφερε από χωριό σε χωριό. Στα Σπίτια του Παιδιού λειτουργούσαν βιβλιοθήκες, αίθουσες παιχνιδιών και δραστηριοτήτων.

Η Βασίλισσα Φρειδερίκη παρακολουθούσε τα Σπίτια του Παιδιού με επισκέψεις οι οποίες είχαν σημαντική κάλυψη από τα Μέσα Μαζικής Ενημέρωσης της εποχής.

## Περιοδικό «Σπίτι του Παιδιού»
Μαζί με τη δημιουργία των Σπιτιών του Παιδιού, κυκλοφόρησε και ομώνυμο περιοδικό από το 1950 έως το 1969 με ενημερωτικό επιμορφωτικό και ψυχαγωγικό χαρακτήρα.

## Παραπομπές


Κατηγορία:Υπουργείο Εργασίας και Κοινωνικής Ασφάλισης (Ελλάδα)
Καρλ Σένχερ

Ο **Καρλ Σένχερ** (, 24 Φεβρουαρίου 1867 - 15 Μαρτίου 1943) ήταν Αυστριακός θεατρικός συγγραφέας.

Ο Σένχερ γεννήθηκε στο Άξαμς, κοντά στο Ίνσμπρουκ της Αυστρίας. Αρχικά σπούδασε φιλοσοφία στο Ίνσμπρουκ, αλλά μετά έφυγε για τη Βιέννη όπου σπούδασε ιατρική και αποφοίτησε το 1896. Εργάστηκε αρχικά στο νοσοκομείο *St. Pölten* και αργότερα άνοιξε δικό του ιατρείο στη Βιέννη, εγκατέλειψε όμως την ιατρική μετά την επιτυχία του έργου του *Der Bildschnitzer*.

Έζησε την εμπειρία της φτώχειας, κυρίως κατά τη διάρκεια του Α' Παγκοσμίου Πολέμου και στα έργα του ασχολήθηκε αρκετά με το θέμα των άσχημων συνθηκών διαβίωσης. Επίσης άσκησε κριτική στην καθολική εκκλησία. Ήταν υπέρ της ένωσης της Αυστρίας με τη Γερμανία (Anschluss), αλλά δεν εξέφρασε ποτέ αντισημιτικές απόψεις.

Πέθανε στη Βιέννη και ετάφη στο νεκροταφείο *Zentralfriedhof*.

## Θεατρικά έργα
*Der Judas von Tirol (Ο Ιούδας στο Τιρόλο, 1897)
*Der Bildschnitzer: Eine Tragödie braver Leute (Ο Ξυλογλύπτης: μια τραγωδία καλών ανθρώπων 1900)
*Die Altweibermühle: Ein deutsches Fastnachtspiel (Ο μύλος της γριάς: ένα γερμανικό έργο καρναβαλιού, 1902)
*Der Sonnwendtag (Ηλιοστάσιο,1902)
*Familie (Οικογένεια, 1905)
*Erde (Γη, 1908)
*Der Weibsteufel (Η διαβολογυναίκα, 1914)
*Kindertragödie (Η τραγωδία των παιδιών, 1919)
*Es (Αυτό, 1923)
*Die Hungerblockade (Ο κλοιός τς πείνας, 1925)
*Volk in Not (Λαός σε ένδεια, 1926)
*Glaube und Heimat (Πίστη και πατρίδα", 1926)
*Der Armendoktor (Ο γιατρός των φτωχών, 1927)
*Der Spurius. Österreichische Komödie in drei Akten (μια αυστριακή κωμωδία σε τρεις πράξεις, 1927)
*Herr Doktor, haben Sie zu essen? (Κύριε γιατρέ, έχετε να φάτε; 1930)
*Passionsspiel. (Παιχνίδι πάθους, 1933
*Die Fahne weht (Η σημαία κυματίζει, 1937)

## Παραπομπές


Κατηγορία:Αυστριακοί θεατρικοί συγγραφείς
Τρόικα

Η λέξη **τρόικα** είναι ρωσική που σημαίνει τριμερής, ή τριπλός. Ειδικότερα με την ονομασία τρόικα φερόταν παραδοσιακή ιππήλατη άμαξα, συνηθέστερα έλκηθρο, που το έσερναν τρεις ίπποι ζευγμένοι κατά μέτωπο.

## Ιστορία
Οι τρόικες πρωτοεμφανίσθηκαν περί τον 17ο αιώνα, τόσο στην Ουγγαρία όσο και στη Ρωσία, αρχικά ως εμπορικές και ταχυδρομικές άμαξες που ανέπτυσσαν ταχύτητα περίπου 50 χλμ. την ώρα. Αργότερα στη Ρωσική Αυτοκρατορία, αλλά και στην Ουγγαρία άρχισαν ν' αποτελούν το κατ΄ εξοχή σύμβολο της υψηλής κοινωνικής θέσης. Εξ αυτού έφεραν πλούσιο στολισμό τόσο η άμαξα όσο και οι ίπποι. Ο μεσαίος ίππος της τρόικας, φέρονταν κάτω από αψίδα, ήταν αυτός που οδηγούσε με τον τροχασμό του την άμαξα ενώ οι δύο πλαϊνοί ήταν ελαφρά λοξά συζευγμένοι με αυτόν που κάλπαζαν, το ένα φιλάρεσκα και το άλλο αγριεμένα. Συνεπώς χαλινούς είχε μόνο ο μεσαίος ίππος. Ιδιαίτερη προσοχή δίνονταν στην επιλογή των ίππων και στην εκπαίδευσή τους ώστε να εξασφαλίζεται το συγχρονισμένο και επιθυμητό βάδισμα. Έτσι η εμφάνιση των ευγενών με τις τρόικες προσέδιδαν μια ιδιαίτερη μεγαλοπρέπεια και χρώμα.
Στη Ρωσία διοργανώνονταν και ειδικές ιπποδρομίες με τρόικες.

## Η μεταφορική της σημασία

Κατ' επέκταση της σημασίας του όρου, επί σοβιετικού καθεστώτος και ειδικότερα μετά τον θάνατο του Στάλιν, η λέξη τρόικα έλαβε πολιτική σημασία δηλώνοντας την κυβερνητική τριανδρία της χώρας με συνέπεια να καταστεί εξ αυτού διεθνής όρος σε αναφορές τριανδρίας, ή οποιασδήποτε τριπλής διοίκησης, ή τριμελούς επιτροπής.

## Δείτε επίσης
* Τρόικα (επιτροπή)

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.17ος, σελ.861.ψ 
* "Μεγάλη Ελληνική Εγκυκλοπαίδεια", τομ.ΚΓ΄, σελ.362.                           
* "Εγκυκλοπαίδεια Πάπυρος Larousse Britannica" τομ.58ος, σελ.117.

## Εξωτερικοί σύνδεσμοι

Κατηγορία:Άμαξες
Κατηγορία:Εκφράσεις
Νουμεά

Η **Νουμεά** () είναι η πρωτεύουσα μίας Γαλλικής υπερπόντιας κτήσης στον Ειρηνικό, της Νέας Καληδονίας. Είναι χτισμένη σε μία χερσόνησο στο νότιο τμήμα της νήσου Γκραν Τερ και έχει 101.909 κατοίκους σύμφωνα με την απογραφή του 2014.

## Ιστορία

Ο πρώτος Ευρωπαίος που ίδρυσε έναν οικισμό στην περιοχή ήταν ο Βρετανός έμπορος Τζέιμς Πάντον το 1851. Στην προσπάθειά τους να διεκδικήσουν τον έλεγχο του νησιού, οι Γάλλοι ίδρυσαν και εκείνοι έναν οικισμό τρία χρόνια αργότερα, το 1854. Ο οικισμός ονομάστηκε αρχικά Πορ-ντε-Φρανς (λιμάνι της Γαλλίας) και μετονομάστηκε σε Νουμεά το 1866. Η περιοχή ήταν στην αρχή σωφρονιστική αποικία, ενώ αργότερα εξελίχθηκε σε κέντρο εκμετάλλευσης του νικελίου και του χρυσού που εξορύσσονταν σε κοντινή απόσταση.
Από το 1904 έως το 1940 η Νουμεά συνδεόταν με την Ντυμπεά και την Παϊτά με τη σιδηροδρομική γραμμή Νουμεά-Παϊτά, τη μόνη σιδηροδρομική γραμμή που υπήρξε ποτέ στην Νέα Καληδονία.
Κατά τη διάρκεια του Β΄ Παγκοσμίου Πολέμου, η Νουμεά υπηρέτησε ως έδρα του στρατού των Ηνωμένων Πολιτειών στον Νότιο Ειρηνικό. Μετά το τέλος του πολέμου το κτιριακό συγκρότημα του αρχηγείου του αμερικανικού στρατού έγινε η έδρα της Γραμματείας της Κοινότητας του Ειρηνικού (SPC).

## Παραπομπές


## Εξωτερικοί σύνδεσμοι

* Επίσημος ιστότοπος του δήμου της Νουμεά  
* Τουριστικός ιστότοπος για τη Νέα Καληδονία   

Νουμέα
Κατηγορία:Νέα Καληδονία
Βίστωνες

μικρογραφία|Χάρτης με τις ονομασίες των φύλων της Θράκης και της ευρύτερης περιοχής κατά το 431 π.Χ.
Οι **Βίστωνες** ήταν αρχαίος λαός της Μακεδονίας που οι παλαιότερες αντιλήψεις τον κατέτασσαν στα θρακικά ή Παιονικά φύλα Ιδρυτής φέρεται ο Βίστωνας του Άρεος ή του Κίκονος και της Καλλιρρόης του Νέστου, αδελφός του Οδόμαντος και Ηδωνού.

Μυθικός βασιλεύς του λαού φέρονταν ο Διομήδης, τους ανθρωποφάγους ίππους του οποίου διατάχθηκε να φέρει στις Μυκήνες ο Ηρακλής. Κυριότερη πόλη των Βιστόνων ήταν κατά την αρχαία παράδοση η Κάρτερα, ενώ η παρακείμενη πόλη Άβδηρα φέρεται να ιδρύθηκε αργότερα προς τιμή του φίλου του Ήρακλή, του Αβδήρου τον οποίον κατασπάραξαν οι αρπαγέντες ίπποι κατά το χρόνο που προσπαθούσε ο Ηρακλής ν΄ ανοίξει δίαυλο προκειμένου να εισχωρήσει στη πεδιάδα η θάλασσα και να καταπνίξει τους ερχόμενους εναντίον του Θράκες ιππείς.

Από την ονομασία του λαού αυτού ονομάστηκε και όλη η περιοχή Βιστονία, όπως και η υφιστάμενη εκεί λιμνοθάλασσα, (Λίμνη Βιστονίδα), καθώς και η έναντι θάλασσα - κόλπος, (Βιστονικός Κόλπος), που είναι το σημερινό Πόρτο Λάγος.
## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.367.
* Αλέξανδρος Ρίζος Ραγκαβής, Λεξικόν της αρχαιολογίας 1888

Κατηγορία:Ιστορία της Ξάνθης
Κατηγορία:Ιστορία της Ροδόπης
Κατηγορία:Αρχαίοι Θράκες
Κατηγορία:Αρχαίοι Παίονες
Νταχράν

Το **Νταχράν** (Αραβικά: الظهران) είναι μία πόλη της Ανατολικής Επαρχίας της Σαουδικής Αραβίας. Το Νταχράν είναι ένα από τα σημαντικότερα κέντρα διακίνησης Σαουδικού πετρελαίου και βρίσκεται 15 χιλιόμετρα νότια της Νταμάμ, της πρωτεύουσας της Ανατολικής Επαρχίας. 

Νταχράν
Σίλα Μπερ

Η **Σίλα Μπερ** (αγγλικά: *Sheila C. Bair*), γεννημένη στις 3 Απριλίου 1954 στην πόλη Ιντιπέντενς του Κάνσας, είναι πρώην Πρόεδρος της Ομοσπονδιακής Αρχής Εγγύησης Καταθέσεων (FDIC) των Η.Π.Α. Ανέλαβε τα καθήκοντά της στις 26 Ιουνίου 2006 υπό τον Πρόεδρο Τζωρτζ Γ. Μπους και η θητεία της κράτησε για πέντε έτη, μέχρι τον Ιούλιο του 2011. Διαθέτει διδακτορικό στη Νομική Επιστήμη από το Πανεπιστήμιο του Κάνσας (1978).

Η Μπερ διαδραμάτισε σημαντικό ρόλο κατά τη διαχείριση της παγκόσμιας χρηματοπιστωτικής κρίσης του 2008, αναλαμβάνοντας σημαντικές ευθύνες κατά τη διάρκεια των προσπαθειών ανάκαμψης που πραγματοποίησε η Κυβέρνηση Μπους. Το 2009 επέβλεψε την ομαλή εξαγορά 77 τραπεζών που κατέρρευσαν. Αγωνίστηκε για να εξασφαλίσει περισσότερες εξουσίες για την υπηρεσία της, ενώ υπήρξαν και φήμες για σύγκρουσή της με τον πανίσχυρο διοικητή της Ομοσπονδιακής Τράπεζας των Η.Π.Α. (Fed) Μπεν Μπερνάνκε.

Το 2009, συμπεριλήφθηκε στη λίστα του έγκριτου περιοδικού Τάιμ με τα πρόσωπα που άσκησαν τη μεγαλύτερη επιρροή παγκοσμίως κατά τη διάρκεια του έτους. Την ίδια χρονιά, το περιοδικό Forbes την έχρισε δεύτερη ισχυρότερη γυναίκα παγκοσμίως, πίσω από τη Γερμανίδα Καγκελάριο, Άνγκελα Μέρκελ.

Η Μπερ είναι παντρεμένη με τον Σκοτ Π. Κούπερ και έχει δύο παιδιά, τον Πρέστον και την Κολίν.

## Παραπομπές


## Εξωτερικοί σύνδεσμοι
*Sheila C. Bair, βιογραφικό στον ιστότοπο της FDIC.
*The World's 100 Most Powerful Women, ιστότοπος περιοδικού Forbes, 19 Αυγούστου 2009.

Κατηγορία:Αμερικανοί οικονομολόγοι
Κατηγορία:Αμερικανοί νομικοί
Θήρα Καρίας

Η πόλη της **Θήρας** αναφέρεται από το Στέφανο Βυζάντιο και από τον Κλαύδιο Πτολεμαίο στη *«Γεωγραφική Υφήγησή»* του. Η τοποθεσία της ήταν στα Β-ΒΔ. της Καύνου (πόλη στην παραλιακή Καρία) και κοντά στις όχθες του Κάλβιου ποταμού. Πολύ πιθανόν να την ίδρυσαν οι Δωριείς της νήσου Θήρας. Μετά την απελευθέρωση της Αλικαρνασσού από τον Μεγάλο Αλέξανδρο (334 π.Χ.), οι καρικές πόλεις της Θήρας, μαζί την Καλλίπολη, την Μύνδο, την Καύνο, το Τριόπιο και το νησί της Κω έπεσαν στα χέρια των Ελλήνων Μακεδόνων, παρά τις εχροπραξίες του τελευταίου Πέρση σατράπη Οροντοβάτη. Άλλες πληροφορίες για την πόλη αυτή δεν υπάρχουν. 

## Πηγές
* Ιστοσ. Alexander of Macedon, Οροντοβάτης
* Κλαυδίου Πτολεμαίου, *Γεωγραφική υφήγησις*.
* Στέφανος Βυζάντιος, *Εθνικά*.

Κατηγορία:Αρχαίες πόλεις της Καρίας
Κύπελλο Συνομοσπονδιών 2009

Το Κύπελλο Συνομοσπονδιών του **2009** έγινε στη Νότια Αφρική από τις 14 εως τις 28 Ιουνίου του 2009. Στον τελικό του Γιοχάνεσμπουργκ αγωνίστηκαν οι ομάδες της Βραζιλίας και Ηνωμένων Πολιτειών Αμερικής, με τη "Σελεσάο" να επικρατεί τελικά με 3 - 2 κατακτώντας έτσι τον 3ο τίτλο της.

## Ομάδες

## Στάδια
Τέσσερα στάδια σε τέσσερις πόλεις της Νότιας Αφρικής επελέχθηκαν για να φιλοξενήσουν τους αγώνες του τουρνουά.

## Διαιτητές

## Φάση Ομίλων
### Όμιλος 1

**Αγώνες**

----

----

----

----

----

### Όμιλος 2

**Αγώνες**

----

----

----

----

----

## Φάση Νόκ-Άουτ
**Γράφημα**

**Αγώνες**
**Ημιτελικοί**

---- 

**Μικρός Τελικός**

## Τελικός

## Πηγές - Παραπομπές
* http://en.wikipedia.org/wiki/2009_FIFA_Confederations_Cup


## Δείτε επίσης

* Κύπελλο Συνομοσπονδιών
* Παγκόσμιο Κύπελλο Ποδοσφαίρου
* FIFA

Κατηγορία:Κύπελλο Συνομοσπονδιών FIFA 2009
Κατάλογος πόλεων της Βουλγαρίας

Ο **κατάλογος των πόλεων της Βουλγαρίας** περιλαμβάνει τα αστικά συγκροτήματα της Βουλγαρίας. 

Βουλγαρια

Πολεων
Διάταξη

Στα μαθηματικά, μία **διάταξη** μεγέθους k ενός συνόλου A με n στοιχεία, είναι οποιαδήποτε διατεταγμένη k-άδα (a_1, \ldots , a_k), όπου a_1, \ldots, a_k είναι στοιχεία του A και διαφορετικά μεταξύ τους.

Για παράδειγμα, για το σύνολο A = \{ {\color{red}\alpha}, {\color{green}\beta}, {\color{blue}\gamma}, {\color{orange}\delta}\}, οι δυνατές διατάξεις μεγέθους 2 είναι οι εξής:
:({\color{red}\alpha}, {\color{green}\beta}), ({\color{red}\alpha}, {\color{blue}\gamma}), ({\color{red}\alpha}, {\color{orange}\delta}), ({\color{green}\beta}, {\color{blue}\gamma}), ({\color{green}\beta}, {\color{orange}\delta}), ({\color{blue}\gamma}, {\color{orange}\delta}),
:({\color{green}\beta}, {\color{red}\alpha}), ({\color{blue}\gamma}, {\color{red}\alpha}), ({\color{orange}\delta}, {\color{red}\alpha}), ({\color{blue}\gamma}, {\color{green}\beta}), ({\color{orange}\delta}, {\color{green}\beta}), ({\color{orange}\delta}, {\color{blue}\gamma}).
Μερικές από τις δυνατές διατάξεις μεγέθους 3 είναι οι εξής: ({\color{red}\alpha}, {\color{orange}\delta}, {\color{blue}\gamma}), ({\color{blue}\gamma}, {\color{green}\beta}, {\color{red}\alpha}) και ({\color{red}\alpha}, {\color{green}\beta}, {\color{blue}\gamma}). Ενώ οι τριάδες ({\color{red}\alpha}, {\color{green}\beta}, {\color{red}\alpha}) και ({\color{orange}\delta}, {\color{orange}\delta}, {\color{red}\alpha}) δεν είναι διατάξεις, καθώς επαναλαμβάνουν στοιχεία.

Στις διατάξεις με επανάληψη, τα στοιχεία της k-άδας μπορεί να είναι τα ίδια. Στους  συνδυασμούς n ανά k, η σειρά των στοιχείων της k-άδας δεν έχει σημασία.

## Πλήθος διατάξεων

Το πλήθος των διατάξεων n στοιχείων ανά k δίνεται από τον εξής τύπο:
:(n)_k = n \cdot (n-1) \cdot \ldots \cdot (n - k + 1).

## Δείτε επίσης
* Διάταξη με επανάληψη
* Μετάθεση (μαθηματικά)
* Συνδυασμός
* Βασική αρχή απαρίθμησης

## Παραπομπές


Κατηγορία:Διακριτά μαθηματικά
Κατηγορία:Συνδυαστική
Μετάθεση (μαθηματικά)

Μια **μετάθεση** ενός συνόλου αντικειμένων είναι μια τοποθέτηση των αντικειμένων αυτών με μια συγκεκριμένη σειρά. Για παράδειγμα, ας πάρουμε το σύνολο {Α,Β,Γ}. Αυτό το σύνολο έχει 6 μεταθέσεις, τις (Α,Β,Γ),(Α,Γ,Β),(Β,Α,Γ),(Β,Γ,Α),(Γ,Α,Β),(Γ,Β,Α).

Ο αριθμός (το πλήθος) των μεταθέσεων συνόλου με ν στοιχεία είναι ν! (νι παραγοντικό, δηλαδή ν(ν-1)(ν-2)...·3·2·1 
:\ (\nu)_\nu = n!

Ο ακόλουθος πίνακας είναι βοηθητικός στην κατανόηση της αντιστοιχίας του πλήθους των στοιχείων ενός συνόλου με το πλήθος των δυνατών μεταθέσεών τους.

Αριθμός στοιχείων συνόλου  -  Πλήθος μεταθέσεων

1             →                  1!=1

2             →                  2!=2

3             →                  3!=6

4             →                  4!=24

5             →                  5!=120

6             →                  6!=720

7             →                  7!=5.040

8             →                  8!=40.320

9             →                  9!=362.880

10            →                 10!=3.628.800

11            →                 11!=39.916.800

12            →                 12!=479.001.600

Επισημαίνεται ότι οι μεταθέσεις, σε αντίθεση με τις διατάξεις (λήμμα διάταξη), αφορούν όλα τα στοιχεία ενός συνόλου.

## Πηγές
* Γ. Κοκολάκης, *Εισαγωγή στη Θεωρία Πιθανοτήτων και Στατιστική*, 1991
* Άλγεβρα Β΄Λυκείου, Ο.Ε.Δ.Β., 1992

Κατηγορία:Διακριτά μαθηματικά
Κατάλογος πόλεων της Αργεντινής

Ο **κατάλογος των πόλεων της Αργεντινής** περιλαμβάνει τις 25 μεγαλύτερες σε πληθυσμό μητροπολιτικές περιοχές της Αργεντινής

Αργεντινή
Γιαμουσουκρό

Το **Γιαμουσουκρό** () είναι η πρωτεύουσα της Ακτής Ελεφαντοστού. Βρίσκεται 240 χλμ. βόρεια από την μεγαλύτερη πόλη της χώρας και πρωτεύουσά της ως το 1983, Αμπιτζάν. Με 200.659 κατοίκους είναι η δεύτερη μεγαλύτερη πόλη της Ακτής Ελεφαντοστού. 

Στην πόλη θεωρείται ότι βρίσκεται η μεγαλύτερη εκκλησία του κόσμου - βασιλική Νοτρ Νταμ Ντε Λα Παι (γαλ. Notre Dame de la Paix). Κατά μια άλλη άποψη όμως η Νοτρ Νταμ Ντε Λα Παι δεν μπορεί να θεωρηθεί ως η μεγαλύτερη Βασιλική, εάν δεν συνυπολογιστούν στην συνολική της επιφάνεια οι υπαίθριοι χώροι που περιβάλλουν τον ναό. 

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Ακτής Ελεφαντοστού
Κατηγορία:Πρωτεύουσες της Αφρικής
C4H9F

* Ο γενικός χημικός τύπος **C<sub>4</sub>H<sub>9</sub>F** μπορεί να αναφέρεται στα ακόλουθα τέσσερα (4) ισομερή θέσης (+ 1 οπτικό = 5 συνολικά):

# 1-φθοροβουτάνιο ή **1-βουτυλοφθορίδιο**, με ημισυντακτικό τύπο **CH<sub>3</sub>CH<sub>2</sub>CH<sub>2</sub>CH<sub>2</sub>F**.
# 2-φθοροβουτάνιο ή **2-βουτυλοφθορίδιο** ή **δευτεροταγές βουτυλοφθορίδιο**, με ημισυντακτικό τύπο **CH<sub>3</sub>CH<sub>2</sub>CHFCH<sub>3</sub>**, σε δύο (2) οπτικά ισομερή.
# Μεθυλο-1-φθοροπροπάνιο ή **ισοβουτυλοφθοριδιο**, με ημισυντακτικό τύπο **(CH<sub>3</sub>)<sub>2</sub>CHCH<sub>2</sub>F**.
# Μεθυλο-2-φθοροπροπάνιο ή **τριτοταγές βουτυλοφθορίδιο**, με ημισυντακτικό τύπο **(CH<sub>3</sub>)<sub>3</sub>CF**.

Κατηγορία:C4
Κατηγορία:Οργανικές ενώσεις φθορίου
Κατηγορία:Αποσαφηνίσεις χημικών τύπων
Κατηγορία:Κορεσμένες ενώσεις
C2H6F2

* Ο γενικός χημικός τύπος **C<sub>2</sub>H<sub>6</sub>F<sub>2</sub>** μπορεί να αναφέρεται στα ακόλουθα δύο (2) ισομερή θέσης:

# 1,1-διφθοραιθάνιο, με σύντομο συντακτικό τύπο CH3CHF2.
# 1,2-διφθοραιθάνιο, με σύντομο συντακτικό τύπο FCH2CH2F.

Κατηγορία:Αποσαφηνίσεις χημικών τύπων
C5H11F

* Ο γενικός χημικός τύπος **C<sub>5</sub>H<sub>11</sub>F** μπορεί να αναφέρεται στα ακόλουθα οκτώ (8) ισομερή θέσης (+ 3 οπτικά = 11 συνολικά):

# 1-φθοροπεντάνιο ή **1-πεντυλοφθορίδιο** ή **αμυλοφθορίδιο**, με σύντομο συντακτικό τύπο CH3CH2CH2CH2CH2F.
# 2-φθοροπεντάνιο ή **2-πεντυλοφθορίδιο**, με σύντομο συντακτικό τύπο CH3CH2CH2CHFCH3 (σε δύο (2) οπτικά ισομερή).
# 3-φθοροπεντάνιο ή **3-πεντυλοφθορίδιο**, με σύντομο συντακτικό τύπο CH3CH2CHFCH2CH3.
# 2-μεθυλο-1-φθοροβουτάνιο, με σύντομο συντακτικό τύπο CH3CH2CH(CH3)CH2F (σε δύο (2) οπτικά ισομερή).
# 3-μεθυλο-1-φθοροβουτάνιο, με σύντομο συντακτικό τύπο (CH3)2CHCH2CH2F.
# 2-μεθυλο-2-φθοροβουτάνιο ή **τριτοταγές αμυλοφθορίδιο**, με σύντομο συντακτικό τύπο CH3CH2CF(CH3)2.
# 3-μεθυλο-2-φθοροβουτάνιο, με σύντομο συντακτικό τύπο (CH3)2CHCHFCH3 (σε δύο (2) οπτικά ισομερή).
# Διμεθυλοφθοροπροπάνιο ή **νεοπεντυλοφθορίδιο**,  με σύντομο συντακτικό τύπο (CH3)3CCH2F.

Κατηγορία:C5
Κατηγορία:Οργανικές ενώσεις φθορίου
Κατηγορία:Αποσαφηνίσεις χημικών τύπων
Κατηγορία:Κορεσμένες ενώσεις
958 Ασπλίνδη

Η **Ασπλίνδη (Asplinda)** είναι ένας αστεροειδής που περιφέρεται στα εξώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,244. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το επώνυμο του Σουηδού αστρονόμου Μπρορ `Ανσγκαρ `Ασπλιντ (Bror Ansgar Asplind).

Το φωτογραφικό φαινόμενο μέγεθος της Ασπλίνδης κατά τη μέση αντίθεσή της είναι 16,1.

## Φυσικά χαρακτηριστικά
Η μέση διάμετρος της Ασπλίνδης εκτιμάται σε 47,08 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0415. Η Ασπλίνδη περιστρέφεται γύρω από τον εαυτό της μία φορά κάθε 25 ώρες και 18 περίπου λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ασπλινδη
Κύκλος του Μπίσοπ

**Κύκλος του Μπίσοπ**, ή **Δακτυλίδι του Επισκόπου**, ή *Φωτοστέφανος του Μπίσοπ*, ονομάζεται ο παρατηρούμενος γύρω από τον Ήλιο σε αίθριο καιρό και μάλιστα μετά την μεσημβρία, τεράστιος σκοτεινός ερυθρός κύκλος, εξωτερικής ακτίνας περίπου 20 μοιρών.

Αυτό το οπτικό φαινόμενο παρατηρείται επί μακρό χρονικό διάστημα κυρίως μετά από μεγάλη έκρηξη ηφαιστείου η οποία και είναι η γενεσιουργός αιτία. Παρατηρήθηκε  για πρώτη φορά κατά τη μεγάλη έκρηξη του ηφαιστείου Κρακατόα στις 27 Αυγούστου του 1883 και το οποίο έμεινε ορατό μέχρι την Άνοιξη του 1886. Την πρώτη αυτή παρατήρηση την έκανε ένας επίσκοπος (Bishop) από την Χονολουλού, στις 5 Σεπτεμβρίου του 1883, που πρώτος και την δημοσίευσε, εξ ου και ο τίτλος του φαινομένου.

Το εξαιρετικό αυτό φαινόμενο οφείλεται στη περίθλαση που συμβαίνει όταν στην ατμόσφαιρα αιωρείται τεράστια ποσότητα ηφαιστειακής σκόνης με πτητικά αέρια κυρίως θειούχα αερολύματα,  (θειικού οξέος),                                                                                                                                                                                                                                                                                                                                                                                                                        που παραμένουν κυρίως στη στρατόσφαιρα για πολύ μεγάλο διάστημα χαρίζοντας εκπληκτικά σε χρώματα ηλιοβασιλέματα μεταξύ του καφέ, ερυθρού και μωβ. Ανάλογα δε με την ποσότητα των αιωρούμενων αερολυμάτων είναι και η εξωτερική ακτίνα του φαινομένου.

## Σημειώσεις
* Ο Κύκλος του Μπίσοπ  παρατηρήθηκε επίσης μετά την έκρηξη του ηφαιστείου του Αγίου Βικεντίου και του Μοντ Πελές της Μαρτινίκας, το 1902, καθώς και τελευταία μετά την έκρηξη του ηφαιστείου Πινατούμπο των Φιλιππίνων, το 1991.
* Ο Κύκλος του Μπίσοπ ως οπτικό φαινόμενο υπάγεται στη κατηγορία των Στεμμάτων και όχι των Άλω.

## Πηγές
* "Μεγάλη Ελληνική Εγκυκλοπαίδεια" τομ.ΙΕ΄,σελ.356.

 

Κατηγορία:Μετεωρολογικά φαινόμενα
Κατηγορία:Μετεωρολογία
Κατηγορία:Ατμόσφαιρα
Κατηγορία:Ηφαίστεια
961 Γκούννι

Η **Γκούννι (Gunnie)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,431. Ανακαλύφθηκε το 1921, από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα της θυγατέρας του Σουηδού αστρονόμου Μπρορ `Ανσγκαρ `Ασπλιντ.

## Φυσικά χαρακτηριστικά
Η μέση διάμετρος της Γκούννι εκτιμάται σε 37,82 χιλιόμετρα. Ο φασματικός τύπος της είναι **X**, ενώ το άλβεδό της είναι 0,037.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Γκουννι
959 Άρνε

Ο **Άρνε (Arne)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,727. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το όνομα του γιου του Σουηδού αστρονόμου Μπρορ Άνσγκαρ Άσπλιντ.

Το φαινόμενο μέγεθος του Άρνε κατά τη μέση αντίθεσή του είναι 14,2.

## Φυσικά χαρακτηριστικά
Η μέση διάμετρος του Άρνε εκτιμάται σε 57,42 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,045. Είναι άγνωστο αν και με ποια περίοδο περιστρέφεται ο Άρνε γύρω από τον εαυτό του.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αρνε
960 Μπιργκίτ

Η **Μπιργκίτ (Birgit)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,369. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το όνομα της θυγατέρας του Σουηδού αστρονόμου Μπρορ `Ανσγκαρ `Ασπλιντ.

## Φυσικά χαρακτηριστικά
Ο φασματικός τύπος της Μπιργκίτ είναι μάλλον **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπιργκιτ
963 Ιδουβέργη

Η **Ιδουβέργη (Iduberga)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,145. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη. Η Ιδουβέργη ανήκει στην Οικογένεια αστεροειδών της Χλωρίδος, και πήρε το όνομά της προς τιμή της Αγίας Ιδουβέργης.

## Φυσικά χαρακτηριστικά
Η μέση διάμετρος της Ιδουβέργης είναι άγνωστη. Ο φασματικός τύπος της είναι **S** (λιθώδης), ενώ το άλβεδό της είναι επίσης άγνωστο. Η Ιδουβέργη περιστρέφεται γύρω από τον εαυτό της μία φορά κάθε 3 ώρες και 1 λεπτό.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιδουβεργη
Μαγιόλικα Χάους

Το **Μαγιόλικα Χάους** (Majolikahaus) είναι αστική πολυκατοικία διαμερισμάτων και ένα από τα ωραιότερα κτίρια της Βιέννης. Βρίσκεται στον αριθμό 40 της οδού Λίνκε Βίντσαϊλε (Linke Wienzeile), πολύ κοντά στην πολύβοη αγορά Νάσμαρκτ (Naschmarkt) της αυστριακής πρωτεύουσας.

Το Μαγιόλικα Χάους σχεδιάστηκε το 1899 από το διάσημο Αυστριακό αρχιτέκτονα Ότο Βάγκνερ (Otto Wagner, 1841 – 1918).  Πήρε το όνομά του από τα κεραμικά πλακίδια μαγιόλικας, που κοσμούν την πρόσοψή του. Η εντυπωσιακή πρόσοψη του κτιρίου έχει σ’ όλη την επιφάνειά της σχέδια λουλουδιών σε ροζ, πράσινες και γαλάζιες αποχρώσεις. Είναι ένας τέλειος συνδυασμός περίτεχνης διακόσμησης και αρχιτεκτονικής.

Το 1893, ο Ότο Βάγκνερ αποστασιοποιήθηκε από την κλασική παράδοση του «ιστορισμού» (historicism), που ήταν μέχρι τότε η κυρίαρχη τάση στην αρχιτεκτονική της Βιέννης, αναπτύσσοντας ένα άκρως προσωπικό ιδίωμα στις αρχιτεκτονικές δημιουργίες του, το «Σετσεσσίον» (Secession) όπως επικράτησε να λέγεται η τεχνοτροπία της Αρ Νουβό στην Αυστρία (και «Γιούγκεντστιλ» (Jugendstil) στις γερμανόφωνες περιοχές της Ευρώπης).

Το Μαγιόλικα Χάους αντιπροσωπεύει το αποκορύφωμα του ρυθμού «Σετσεσσίον» στη Βιέννη, αλλά συγχρόνως αποτελεί σταθμό στο κίνημα του μοντερνισμού, που άρχισε να απλώνεται με ταχείς ρυθμούς και σ’ άλλες ευρωπαϊκές πόλεις.   

## Παραπομπές


## Πηγές
* “1001 Buildings You Must See Before You Die”, “Majolica House”, p. 327, General Editor: Mark Irving, A Quintessense Book/Cassell Illustrated, London, 2008.
* Gabriele Fahr – Becker: “Art Nouveau” (English edition), pp. 347 – 349, Tandem Verlag GmbH/h.f. ullmann, 2007.

## Εξωτερικοί σύνδεσμοι
* 

Κατηγορία:Πολυκατοικία
Κατηγορία:Κτίρια και κατασκευές στη Βιέννη
Κατάλογος πόλεων της Φινλανδίας

Ο **κατάλογος των πόλεων της Φινλανδίας** περιλαμβάνει τα αστικά συγκροτήματα της Φινλανδίας με πληθυσμό άνω των 20.000 κατοίκων, σύμφωνα με τη Στατιστική Υπηρεσία της Φινλανδίας για το 2024 (31-12-2024).

## Παραπομπές



Φινλανδία
Μέριδα (Βενεζουέλα)

Η **Μέριδα** (πλήρες όνομα **Σαντιάγο δε λος Καμπαγιέρος δε Μέριδα**) ή "Πόλη των Ιπποτών" (Caballeros) είναι πόλη που βρίσκεται στις Βενεζουελανές Άνδεις, πρωτεύουσα του δήμου Λιμπερταδόρ (Libertador). Είναι ένας από τους κύριους προορισμούς των Βενεζουελανών Άνδεων. Ιδρύθηκε το 1558. Αρχικά αποτελούσε τμήμα της Νέας Γρανάδα, στη συνέχεια όμως περιήλθε στη δικαιοδοσία του Γενικού Αρχηγείου της Βενεζουέλας και διαδραμάτισε ενεργό ρόλο κατά τη διάρκεια του Πολέμου της Ανεξαρτησίας. 

Η Μέριδα έχει σήμερα περισσότερους από 300.000 κατοίκους και με τη μητροπολιτική περιοχή φθάνει τους 450.000. Αποτελεί έδρα του Πανεπιστημίου των Άνδεων και της Αρχιεπισκοπής της Μερίδα. Επίσης, μπορεί να υπερηφανεύεται για το υψηλότερο τελεφερίκ και δεύτερο μεγαλύτερο σε μήκος στον κόσμο. 

Είναι το μεγαλύτερο πανεπιστημιακό κέντρο και τουριστικό κέντρο στη δυτική Βενεζουέλα.

Η πόλη βρίσκεται σε ένα μικρό κάμπο στην κοιλάδα του ποταμού Τσάμα (Chama) που τη διαρρέει από άκρη σε άκρη. Η πόλη της Μέριδα βρίσκεται σε υψόμετρο 1.600 μέτρα πάνω από την επιφάνεια της θάλασσας. Στο φόντο της έχει, ως σκηνικό την υψηλότερη κορυφή της χώρας που ονομάζεται "Πίκο Μπολίβαρ".

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα της Κυβέρνησης της Πολιτείας Μέριδα

Κατηγορία:Πόλεις της Βενεζουέλας
Λααγιούν

Το **Λααγιούν** (και Ελ Αγιούν (αραβ. العيون, ισπ. El Aaiún), γνωστό και ως Λααγιούν, είναι η μεγαλύτερη πόλη της Δυτικής Σαχάρας και η πρωτεύουσα της *Αραβικής Λαοκρατικής Δημοκρατίας της Σαχάρας*. Βρίσκεται στα 20 χλμ. ανατολικά από την ατλαντική άκτη της Σαχάρας. Έχει πληθυσμό 192.640 κατοίκους. 

## Παραπομπές


Κατηγορία:Πόλεις της Δυτικής Σαχάρας
Κατηγορία:Πρωτεύουσες της Αφρικής
962 Άζλογκ

Η **Άζλογκ (Aslög)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,319. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη βασίλισσα Aslaug της σκανδιναβικής μυθολογίας, η οποία αναφέρεται στη *[[Νεώτερη Έντα]]*.

## Φυσικά χαρακτηριστικά
Τα φυσικά χαρακτηριστικά της Άζλογκ είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αζλογκ
Γέφυρα των Μαρτύρων της 15ης Ιουλίου

Η **Γέφυρα των Μαρτύρων της 15ης Ιουλίου** (τούρκικ: *Boğaziçi Köprüsü*), ή **Γέφυρα του Βοσπόρου**, είναι η μία από τις δύο γέφυρες που ενώνουν τις δύο ακτές του Βοσπόρου, η άλλη είναι η γέφυρα Φατίχ Σουλτάν Μεχμέτ. Η γέφυρα ενώνει το Ορτάκιοϊ στην ευρωπαϊκή πλευρά με την έναντι ασιατική ακτή Μπεηλέρμπεη και είναι μόνο για οδική χρήση. Πρόκειται για κρεμαστή γέφυρα, που φέρεται από δύο έναντι επάκτιους πυλώνες ύψους 165 μ. έκαστος, με κεντρικό άνοιγμα 1.074 μέτρα, πλάτους 34 μ και συνολικό μήκος 1.510 μέτρα. Το κατάστρωμα της γέφυρας φέρεται σε ύψος 64 μέτρα υπέρ την επιφάνεια της θάλασσας του Βοσπόρου χωρίς έτσι να παρεμποδίζεται η ελεύθερη ναυσιπλοΐα. 
Ουσιαστικά πρόκειται για διηπειρωτική γέφυρα διπλής κατεύθυνσης, με τρεις λωρίδες κυκλοφορίας ανά κατεύθυνση συν μία βοηθητική και μία μικρή για πεζούς, επίσης ανά κατεύθυνση. Όταν ολοκληρώθηκε το 1973, η γέφυρα ήταν η 4η μεγαλύτερη σε μήκος κρεμαστή γέφυρα στο κόσμο και η μεγαλύτερη έξω από τις ΗΠΑ. Σήμερα είναι η 19η μεγαλύτερη.

Η ίδεα για την κατασκευή μιας γέφυρας στο Βόσπορο χρονολογείται από την αρχαιότητα. Ο Δαρείος Α΄ της Περσίας κατασκεύασε μια προσωρινή γέφυρα στο Βόσπορο, έτσι ώστε να μεταφέρει στρατεύματα για να κυνηγήσει τους Σκύθες και να υπερφαλαγγίσει την Μακεδόνια. Η πρώτη πρόταση για μόνιμη γέφυρα έγινε από τον Σουλτάνο Αμπντούλ Χαμίτ Β΄ για σιδηροδρομική χρήση το 1900, αλλά αυτός που πήρε την τελική απόφαση ήταν ο Τούρκος Πρωθυπουργός Αντνάν Μεντερές το 1957. Η γέφυρα σχεδιάστηκε από την εταιρία Φρίμαν Φοξ και Σία και η κατασκευή της άρχισε το 1970. Στην κατασκευή της εργάστηκαν 37 μηχανικοί και 400 εργάτες. Η γέφυρα ολοκληρώθηκε - παραδόθηκε στις 30 Οκτωβρίου 1973 κατά την 50ή επέτειο της ανακήρυξης της Τουρκικής Δημοκρατίας.

## Πηγές
* John Freely "The Companion Guide to TURKEY" Εκδόσεις Collins London 1986, σελ.87

Κατηγορία:Κρεμαστές γέφυρες
Κατηγορία:Κτίρια και κατασκευές στην Κωνσταντινούπολη
Γεφυρα
Κατηγορία:Γέφυρες στην Τουρκία
Εξέγερση της 17ης Ιουνίου 1953

Η **εξέγερση της 17ης Ιουνίου 1953** υπήρξε ξεσηκωμός μεγάλης κλίμακας ενάντια στην κυβέρνηση της Λαοκρατικής Δημοκρατίας της Γερμανίας. Η εξέγερση ξεκίνησε από το Βερολίνο όταν εργάτες στον κατασκευαστικό κλάδο ξεσηκώθηκαν στις 16 Ιουνίου του 1953. Η εξέγερση τελικώς κατεστάλη βιαίως από τεθωρακισμένα των σοβιετικών δυνάμεων κατοχής του Βερολίνου και τη Λαϊκή Αστυνομία (Volkspolizei), την αστυνομία του κομμουνιστικού καθεστώτος της Ανατολικής Γερμανίας. Παρόλο που η εξέγερση ήρθε αντιμέτωπη με ισχυρή καταστολή, δεν ετέθη εύκολα υπό έλεγχο. Ακόμη και μετά την πάροδο της 17ης Ιουνίου του 1953, έγιναν διαδηλώσεις σε περισσότερες από 500 ανατολικογερμανικές πόλεις και χωριά.

## Ιστορικό υπόβαθρο
Τον Ιούλιο του 1952, το δεύτερο κομματικό συνέδριο του Ενιαίου Σοσιαλιστικού Κόμματος Γερμανίας (ΕΣΚΓ)πραγματοποιήθηκε στο Ανατολικό Βερολίνο. Σύμφωνα με τα λόγια του Γενικού Γραμματέαα του ΕΣΚΓ Βάλτερ Ούλμπριχτ, θα γινόταν «συστηματική εφαρμογή του σοσιαλισμού» (*planmäßiger Bauhaus des Sozialismus*): αποφασίστηκε ότι η διαδικασία σοβιετοποίησης έπρεπε να ενταθεί και ο ρόλος του κράτους να επεκταθεί. Το κόμμα έπραττε σύμφωνα με αιτήματα του σοβιετικού ηγέτη Ιωσήφ Στάλιν.

## Παραπομπές


Κατηγορία:Λαοκρατική Δημοκρατία της Γερμανίας
Κατηγορία:Εξεγέρσεις του Ψυχρού Πολέμου
Κατηγορία:Εξεγέρσεις στη Γερμανία
Κατηγορία:1953
Κράτιππος ο Μυτιληναίος

Ο **Κράτιππος ο Μυτιληναίος** ήταν αρχαίος Έλληνας αριστοτελικός φιλόσοφος που άκμασε τον 1ο αιώνα π.Χ., ένας από τους τελευταίους περιπατητικούς φιλοσόφους.

Γεννήθηκε στη Μυτιλήνη και φέρεται να περάτωσε τις σπουδές του στη Πέργαμο απ΄ όπου και επέστρεψε στην πατρίδα του διδάσκοντας φιλοσοφία. Όταν ο Πομπήιος μετά την ήττα που υπέστη στα Φάρσαλα μετέβη στη Μυτιλήνη, προκειμένου να παραλάβει τη σύζυγό του Κορνηλία, οι κάτοικοι της νήσου εξήλθαν στους δρόμους για να τον προϋπαντήσουν, καθοδηγούμενοι από τον φιλόσοφο Κράττιπο ο οποίος και τον προσφώνησε. 
Αργότερα ο Κράτιππος κλήθηκε από τον Άρειο Πάγο στην Αθήνα όπου και ανέλαβε την έδρα του Ανδρονίκου του Ροδίου. Με την μεσολάβηση δε του Κικέρωνα ο οποίος τον τιμούσε ιδιαίτερα, ο Κράτιππος έγινε Ρωμαίος πολίτης. Αλλά και ο Βρούτος όταν είχε έλθει στην Αθήνα είχε επισκεφτεί τον Κράτιππο.

Από τα έργα του Κρατίππου τίποτε δεν φέρεται να έχει διασωθεί. Μικρή όμως ανάλυση της πραγματείας του "*Περί του θείου δια των ονείρων*" είχε κάνει ο Κικέρων.

## Παραπομπές

## Πηγές
* "Μεγάλη Ελληνική Εγκυκλοπαίδεια" τομ.ΙΕ΄, σελ.133.

Κατηγορία:Αρχαίοι Έλληνες φιλόσοφοι
Κατηγορία:Περιπατητικοί φιλόσοφοι
Κράτιππος ο ιστορικός

Ο **Κράτιππος ο ιστορικός** ήταν αρχαίος Έλληνας ιστορικός που άκμασε τον 4ο αιώνα π.Χ.. Ήταν ο συνεχιστής του έργου του Θουκυδίδη.

Ο Ιστορικός Κράτιππος συνέλεξε όσα γεγονότα είχε παραλείψει ο Θουκυδίδης και συνέχισε την καταγραφή των ιστορικών γεγονότων μέχρι τη ναυμαχία της Κνίδου το (394 π.Χ.) όπου ο Αθηναίος ναύαρχος Κόνων επέφερε την καταστροφή του στόλου της αρχαίας Σπάρτης.

Τα αποσπάσματα του έργου του που έχουν διασωθεί συνέλεξε ο Ch. Múller στο έργο του "Historiae Graacae fragmenta" 1818.

## Σημείωση
Στον Κράτιππο επίσης αποδίδονται από πολλούς σύγχρονους ιστορικούς ερευνητές τα προς τον Θεόπομπο νέα αποσπάσματα που περιλαμβάνει ο πάπυρος της Οξυρρύγχου και που εξέδωσαν το 1909 οι Grenfeli και Hunt με την επιγραφή "Helenica Oxyrhynchia".

## Πηγές
* Μεγάλη Ελληνική Εγκυκλοπαίδεια" τομ. ΙΕ΄, σελ.133.

Κατηγορία:Αρχαίοι Έλληνες ιστορικοί
Κατηγορία:Αρχαίοι Αθηναίοι
Φερια δελ Σολ (Μέριδα)

**Φερια δελ Σολ** (Ελληνικά: ***Έκθεση του Ήλιου***), ή *Carnaval Taurino de America*, (καρναβάλι με ταυρομαχίες της Αμερικής), είναι ένα διεθνές πολιτιστικό φεστιβάλ που πραγματοποιείται στην πόλη της Μέριδα το Φεβρουάριο κάθε έτους. Το φεστιβάλ Φερία διεξάγεται παράλληλα με τη γιορτή του καρναβαλιού. Το φεστιβάλ περιλαμβάνει διαγωνισμούς ταύρων, πολιτιστικές εκθέσεις, εμπορικές και ζωοτεχνικές εκθέσεις, συναυλίες, παρελάσεις, αθλητικές εκδηλώσεις και ένα διαγωνισμό ψηφοφορίας για την *Λα Ρέινα Ντελ Σολ* (Ελληνικά: ***Η βασίλισσα του Ήλιου***).

## Ιστορία

Στην πόλη της Μέριδα γιορτάζεται μια από τις αρχαιότερες εκδηλώσεις της Βενεζουέλας, αλλά στην "πόλη των Ιπποτών", στην οποία δεν οργανώνονταν εκδηλώσεις παρόμοιες με τις πόλεις του Σαν Κριστομπάλ (San Cristóbal), Μπαρκισιμέτο, Μαρακαΐμπο, Τάριμπα (Táriba), μια ομάδα ερασιτεχνών είχε την ιδέα να δημιουργήσει ένα *Plaza de Toros*, έτσι ώστε η Μέριδα να αποκτήσει εκδηλώσεις ταυρομαχιών και προστέθηκε στις σημαντικότερες εκθέσεις της χώρας. 

Οι πρώτες εκθέσεις, που διοργανώνονταν τις πρώτες ημέρες του Δεκεμβρίου, είχαν το χαρακτήρα του εορτασμού της "Άμωμης Σύλληψης" και γι' αυτό το λόγο οι εκδηλώσεις γίνονταν στις 9 και 10 Δεκεμβρίου. Για τις ταυρομαχίες κλήθηκαν γνωστοί ταυρομάχοι και μεταφέρθηκαν ταύροι από την Κολομβία.

Στην πρώτη έκθεση έντονες βροχοπτώσεις εμπόδισαν την τελετή των εγκαινίων, η οποία έγινε σε δύο φάσεις, που έπρεπε να πραγματοποιηθούν τη δεύτερη ημέρα: η μία κατά τις πρωινές ώρες και η άλλη κατά το απόγευμα. Ήταν η πρώτη φορά που κάτι τέτοιο γινόταν στην ίδια πλατεία, την ίδια ημέρα στη Βενεζουέλα. Είχε προηγηθεί το Καράκας, στο οποίο πραγματοποιήθηκαν δύο γύροι την ίδια μέρα, αλλά σε δύο διαφορετικές πλατείες, στην "Circo Metropolitano»και το «Nuevo Circo", αλλά στην ίδια πλατεία, κατά τη διάρκεια της ίδιας ημέρας. Και αυτό είχε συμβεί για πρώτη φορά.
[thumb|200px|Panorama of '''[Plaza Monumental Román Eduardo Sandia|Plaza de Toros Román Eduardo Sandia**, [[Mérida, Venezuela|Mérida]]]]

Το 1968 δεν πραγματοποιήθηκε έκθεση αλλά η ταυρομαχία έγινε στις 13 Απριλίου 1968 καθώς συνέπεσε με το Μεγάλο Σάββατο. 
[[Αρχείο:Reina_del_Sol_2009_-_02.jpg|thumb|200px|The **Reina** or **Novia del Sol*' (*Queen of the Sun*) 2009]]

Τελικά, η έκθεση έγινε μια από τις σημαντικότερες της Βενεζουέλας και του κόσμου των ταυρομαχιών, ιδιαίτερα σε σύγκριση με την έκθεση "Άμωμος" που πραγματοποιήθηκε τα έτη 1990, 1991 και 1997 αλλά έτυχε μικρής αποδοχής.

== Βιβλιογραφία ==

*Guide EDT/Lonely Planet, *Venezuela*, EDT srl, 2007, ISBN 88-6040-157-7 
*Susan Brushaber, Arnold Greenberg, *Venezuela Alive'', (Alive Guides Series, Hunter Travel Guides), Hunter Publishing, Inc, 1998 ISBN 1-55650-800-X 

## Αναφορές


## Εξωτερικοί σύνδεσμοι
* Επίσημη Ιστοσελίδα της Φερια δελ Σολ
*  Δεύτερη επίσημη ιστοσελίδα της Φερια δελ Σολ

Κατηγορία:Πολιτισμός της Βενεζουέλας
Κατάλογος πόλεων της Ρωσίας

Ο **κατάλογος των πόλεων της Ρωσίας** περιλαμβάνει τα αστικά συγκροτήματα της Ρωσίας με πληθυσμό άνω των 120.000 κατοίκων, σύμφωνα με την απογραφή του 2010. Διοικητικά κέντρα και πρωτεύουσες των Ομοσπονδιακών υποκειμένων της Ρωσίας εμφανίζονται με έντονους χαρακτήρες.

## Παραπομπές



Ρωσία
Τρόπαιο Βαλ Μπάρκερ

**Τρόπαιο Βαλ Μπάρκερ** (Val Barker Trophy) ονομάζεται ένα ολυμπιακό βραβείο της Διεθνούς Ομοσπονδίας Πυγμαχίας. Αθλοθετήθηκε το 1936 και φέρει το όνομα του Βρετανού Βαλ Μπάρκερ, πυγμάχου κατά τα τέλη του 19ου αι. που αργότερα αναδείχθηκε σε παράγοντα της ομοσπονδίας.

Απονέμεται κάθε τέσσερα έτη, μετά τη λήξη του ολυμπιακού τουρνουά πυγμαχίας, στον πιο θεαματικό αθλητή όλων των κατηγοριών βάρους της διοργάνωσης. Συνήθως η επιλογή γίνεται ανάμεσα στους νικητές των κατηγοριών, αυτό όμως δεν αποτελεί απαράβατο κανόνα.

Μέχρι σήμερα, το Τρόπαιο Βαλ Μπάρκερ έχει απονεμηθεί στους εξής πυγμάχους:

Κατηγορία:Πυγμαχία στους Ολυμπιακούς Αγώνες
Κατηγορία:Αθλητικά βραβεία
Ο Τυφλοπόντικας

**Ο Τυφλοπόντικας** (στα τσεχικά «Krtek») είναι μια τηλεοπτική σειρά κινουμενων σχεδίων του Τσέχου εικαστικού καλλιτέχνη Ζντένεκ Μίλερ (Zdeněk Miler).

Κατά την διάρκεια του ψυχρού πολεμου ήταν δημοφιλής στην ανατολική αλλα και στην δυτική Ευρώπη.

Συνολικά γυρίστηκαν 63 επεισόδια από το 1957 μέχρι το 2002.

Βραβεύτηκε το 1957 στο φεστιβάλ της Βενετίας.

## Παραπομπές


## Εξωτερικοί σύνδεσμοι
* 

Κατηγορία:Τηλεοπτικές σειρές κινουμένων σχεδίων
Κατηγορία:Πολιτισμός της Τσεχίας
Φράγκο του Μάλι

Το **φράγκο του Μάλι**  (ISO 4217: MLF) χρησιμοποιήθηκε στην χώρα αυτή ως νόμισμα την περίοδο από το 1962 έως και  το 1984. Παρόλο που προβλεπόταν η υποδιαίρεσή του σε 100 σαντίμ στην πραγματικότητα  οι υποδιαιρέσεις αυτές δεν εκδόθηκαν ποτέ. Σήμερα το νόμισμα αυτό δεν είναι σε χρήση.

## Ιστορία
Μέχρι το 1962, το Μάλι χρησιμοποιούσε  Φράγκο CFA Δυτικής Αφρικής το οποίο το αντικαθιστά με το φράγκο του Μάλι με ισοτιμία 1/1. Στη συνέχεια διαφοροποιήται η ισοτιμία αυτή σε βάρος του νέου νομίσματος και τελικά  το 1984, το Μάλι επανήλθε στο φράγκο CFA, με ισοτιμία 2 φράγκα του Μάλι = 1 φράγκο CFA.

## Κέρματα
Το 1962 εκδόθηκαν  κέρματα από αλουμίνιο (με ημερομηνία 1961) με ονομαστικές αξίες των 5, 10 και 25 φράγκων. Μια δεύτερη έκδοση από  αλουμινίου και  χαλκό γίνεται την περίοδο 1975-1977 με ονομαστικές αξίες 10, 25, 50 και 100 φράγκων.

## Τραπεζογραμμάτια
Το 1962 η Τράπεζα της Δημοκρατίας του Μάλι εξέδωσε  τραπεζογραμμάτια στα οποία αναγραφόταν η ημερομηνία 1960 και με  ονομαστικές αξίες των 50, 100, 500, 1000 και 5000 φράγκων. Το 1967 πραγματοποιήται μια δεύτερη έκδοση με νέα σχέδια με τις ίδιες ονομαστικές αξίες με την προηγούμενη σειρά. Το 1971, η Κεντρική Τράπεζα του Μάλι  αυτή την φορά εκδίδει  μια τρίτη σειρά των, 100,500, 1000, 5000 και 10.000 φράγκων.

## Πηγές
*  Πίνακες σύγχρονης νομισματικής ιστορίας: Μάλι

## Εξωτερικοί σύνδεσμοι

* Κέρματα
* Τραπεζογραμμάτια

Κατηγορία:Ιστορικά νομίσματα
Κατηγορία:Μάλι
Σώμα Εφοδιασμού Μεταφορών (Ελλάδα)

Το **Σώμα Εφοδιασμού Μεταφορών** υπάγεται στον Ελληνικό στρατό. Συστήθηκε το 1946, κατά τα αγγλικά πρότυπα της RASC, και υλοποιήθηκε από την ένωση τον Λόχων Αυτοκινήτων και του Σώματος της Επιμελητείας. Αρχικά συμπεριλάμβανε Λόχους Ημιονηγών, Λόχους Αυτοκινήτων, Αποθήκες Τακτικών Χορηγήσεων. Στην συνέχεια ανασυγκροτήθηκε, οργανώθηκαν νέες Μονάδες και Ανεξάρτητες Υπομονάδες.

Το διακριτικό του Σώματος Εφοδιασμού – Μεταφορών αποτελείται από ένα στάχυ που συμβολίζει τον εφοδιασμό και την τήρηση αποθεμάτων εφοδίων, δύο φτερά που συμβολίζουν τον ανεφοδιασμό από αέρα και ένα κυκλικό περίβλημα φύλλων δρυός που συμβολίζει τις μεταφορές. Τα χρώματα του ΣΕΜ είναι το κίτρινο και το πράσινο (κίτρινο – πράσινο – κίτρινο). Προστάτης Άγιος είναι ο Άγιος Γεώργιος, όμως το ΣΕΜ τιμά ιδιαίτερα και τον Άγιο Χριστόφορο, ως προστάτη των οδηγών.

Η αποστολή του Σώματος είναι η υποστήριξη των Μονάδων και Σχηματισμών του Στρατού με Εφόδια (Τρόφιμα, καύσιμα και ελαιολιπαντικά), η εκτέλεση μεταφορών επ'ωφελία Μονάδων και Σχηματισμών, η διαχείριση αναλωσίμων υλικών και κενών συσκευασίας εφοδίων καθώς και η αρτοποίηση για τις ανάγκες του Στρατού Ξηράς.

Η βασική εκπαίδευση σε ειδικότητες του Σώματος, καθώς και τα σχολεία εφαρμογής των Στελεχών του, γίνεται στο Κέντρο Εκπαίδευσης Εφοδιασμού Μεταφορών. Εκεί λειτουργεί το Α΄ΚΕΚ των Ενόπλων Δυνάμεων, παρέχοντας πιστοποιήση σε ειδικότητες (επαγγέλματα) Μάγειρα και Αρτοποιού, ενώ με νομοθετική ρύθμιση, θα μπορεί να δίδει πιστοποίηση οδηγού επαγγελματικού αυτοκινήτου (Γ΄κατηγορίας).

Μονάδες του Σώματος που λειτουργούν, για την εκπλήρωση της αποστολής του είναι (κατά τύπο): Αποθήκες Βάσεως, Αποθήκες Καυσίμων, Τάγματα Μεταφορών, Τάγματα Εφοδιασμού, Λόχοι Εφοδιασμού - Μεταφορών.

Κατηγορία:Ελληνικός Στρατός
Κατάλογος πόλεων της Σουηδίας

Ο **κατάλογος των πόλεων της Σουηδίας** περιλαμβάνει τα αστικά συγκροτήματα της Σουηδίας με πληθυσμό άνω των 20.000 κατοίκων, σύμφωνα με την Στατιστική Υπηρεσία της Σουηδίας για το 2010 και δίπλα είναι ο πληθυσμός το 2005.

## Παραπομπές



Σουηδία
Τα 100 βιβλία του Αιώνα (Le Monde)

**Τα 100 βιβλία του Αιώνα** (*Les cent livres du siècle*) είναι μια κατάταξη βιβλίων τα οποία θεωρούνται τα "καλύτερα εκατό" του 20ούυ αιώνα, όπως ψηφίστηκαν την άνοιξη του 1999 μέσα από ειδική διαδικασία που συνδιοργάνωσαν η γαλλική αλυσίδα Fnac και η Παρισινή εφημερίδα Le Monde.

Διακόσιοι (200) τίτλοι βιβλίων που επιλέχθηκαν από βιβλιοπώλες και δημοσιογράφους, τέθηκαν στη διάθεση του κοινού, το οποίο έπρεπε να απαντήσει στο ερώτημα: 

*Ποιο από αυτά τα μυθιστορήματα έχει μείνει στη μνήμη σας; * *Quels livres sont restés dans votre mémoire?*

17.000 Γάλλοι απάντησαν στο ερώτημα, κατατάσσοντας τα βιβλία με την παρακάτω σειρά:
__NOTOC__
## Τα 100 βιβλία του Αιώνα

## Δείτε επίσης
*Τα 100 καλύτερα βιβλία όλων των εποχών
*Βιβλιοθήκη των 100 βιβλίων (ZEIT)

*20px βραβευθέντες με Βραβείο Νόμπελ Λογοτεχνίας — Καμύ, Στάινμπεκ, Χέμινγουεϊ, Μπέκετ, Σαρτρ, Σολζενίτσιν, Ζιντ, Γκαρσία Μάρκες, Φώκνερ, Μωριάκ, Μαν, Πιραντέλλο, Μπελ, Λάγκερλεφ, Λε Κλεζιό, Περς
*20px Βραβείο Πρίγκιπας της Αστούριας — Κανταρέ
*Βραβείο Ιερουσαλήμ — ντε Μποβουάρ, Ιονέσκο, Κούντερα, Μπόρχες
*Βραβείο Πούλιτζερ (Μυθοπλασίας) — Στάινμπεκ, Χέμινγουεϊ, Φώκνερ, Μίτσελ, Στάιρον
*Βραβείο Ειρήνης Λένιν — Αραγκόν, Μπρεχτ

## Παραπομπές


Κατηγορία:Κατάλογοι βιβλίων
Λαυρεντιανή Βιβλιοθήκη

Η **Λαυρεντιανή βιβλιοθήκη**, ή *Λαουρεντσιάνα*, είναι μία από τις σπουδαιότερες βιβλιοθήκες της Ευρώπης. Βρίσκεται στη Φλωρεντία  της Ιταλίας και περιλαμβάνει περισσότερα από 4.500 πολύτιμα χειρόγραφα και 4.500 τόμους αρχετύπων..

## Ίδρυση

Ιδρύθηκε από τον Κοσμά (Κόζιμο) των Μεδίκων και πλουτίστηκε από τον εγγονό του Λαυρέντιο (Λορέντσο) εκ του οποίου και έλαβε το όνομα. Η Λαυρεντιανή βιβλιοθήκη αποτελεί ιδιαίτερη πτέρυγα της Βασιλικής του Αγίου Λαυρεντίου της Φλωρεντίας που οικοδομήθηκε υπό την αιγίδα του πάπα Κλημέντος Ζ΄ με αρχιτέκτονα τον Μιχαήλ Άγγελο και ολοκληρώθηκε το 1534. Στη συνέχεια έγιναν νέες προσθήκες στο κτίριο όπου και άνοιξε τις πύλες του, από τον Δούκα της Τοσκάνης Κόζιμο Α΄,  το 1571. Θεωρείται ένα από τα σημαντικότερα αρχιτεκτονήματα του Μιχαήλ Άγγελου.

Η Βιβλιοθήκη, της οποίας το αναγνωστήριο έχει μήκος περίπου 46 μ. και πλάτος 10,5 μ., περιλαμβάνει σπουδαίους θησαυρούς της ελληνικής και λατινικής γραμματείας. Μεταξύ των πολύτιμων χειρογράφων της βρίσκεται και το αρχαιότερο αντίτυπο των «Πανδεκτών», αντίγραφο του «Δεκαήμερου» του Βοκκακίου, το «Δάφνις και Χλόη» του Λόγγου, καθώς και άλλοι πολλοί κώδικες. 
Επίσης στη συλλογή της περιλαμβάνει σπουδαίες συλλογές μικρογραφιών καθώς και ένα από τα δάκτυλα του Γαλιλαίου σε ειδική λειψανοθήκη.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 12ος, σελ. 138

## Δείτε επίσης
* Κατάλογος μεγαλύτερων βιβλιοθηκών
* Ιταλία
* Φλωρεντία

## Εξωτερικοί σύνδεσμοι

*Official website (in English)
*Great Buildings on-line: Laurentian Library
*Photos of the Library and vestibule, with Giorgio Vasari's remarks
*Art of the States: Octet for Strings 'La Laurenziana' Work by composer Henri Lazarof inspired by the library
* Laurentian Library

## Παραπομπές


Κατηγορία:Βιβλιοθήκες στη Φλωρεντία
Κατηγορία:Πρώην βιβλιοθήκες
964 Σουμπαμάρα

Η **Σουμπαμάρα (Subamara)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,671. Ανακαλύφθηκε το 1921 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

## Φυσικά χαρακτηριστικά
Τα φυσικά χαρακτηριστικά της Σουμπαμάρα είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σουμπαμαρα
966 Μούσχι

Η **Μούσχι (Muschi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,805. Ανακαλύφθηκε το 1920 από τον Γερμανό αστρονόμο Βάλτερ Μπάαντε, που παρατηρούσε από το Μπέργκεντορφ του Αμβούργου, και πήρε το όνομά της από το χαϊδευτικό όνομα της συζύγου του.

## Φυσικά χαρακτηριστικά
Η μέση διάμετρος της Μούσχι εκτιμάται σε 23,44 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,350. Η Μούσχι περιστρέφεται γύρω από τον εαυτό της μία φορά κάθε 5 ώρες και 21 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μούσχι
967 Ηλιονάπη

Η **Ηλιονάπη (Helionape)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,817. Ανακαλύφθηκε το 1920 από τον Γερμανό αστρονόμο Βάλτερ Μπάαντε, που παρατηρούσε από το Μπέργκεντορφ του Αμβούργου, και το όνομά της είναι αρχαιοελληνική μετάφραση του ονόματος του Αυστριακού ηθοποιού Άντολφ Ριττερ φον Ζόννενταλ (**Sonnenthal = κοιλάδα του ήλιου = ηλιονάπη**). Η Ηλιονάπη ανήκει στην Οικογένεια αστεροειδών της Χλωρίδος.

## Φυσικά χαρακτηριστικά
Η μέση διάμετρος της Ηλιονάπης εκτιμάται σε 11,98 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,178. Είναι άγνωστο αν και με ποια περίοδο περιστρέφεται η Ηλιονάπη γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ηλιοναπη
965 Αγγελική

Η **Αγγελική (Angelica)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,122. Ανακαλύφθηκε το 1921 από τον Γερμανό αστρονόμο Γιοχάνες Φραντς Χάρτμαν, που παρατηρούσε από τη Λα Πλάτα της Αργεντινής, και πήρε το όνομά της από το όνομα της συζύγου του Χάρτμαν.

## Φυσικά χαρακτηριστικά
Η μέση διάμετρος της Αγγελικής εκτιμάται σε 53,64 χιλιόμετρα. Ο φασματικός τύπος της είναι **Xc**, ενώ το άλβεδό της είναι 0,074. Είναι άγνωστο αν και με ποια περίοδο περιστρέφεται η Αγγελική γύρω από τον εαυτό της.

## Παραπομπές


## Πηγές
* Τροχιά από το JPL (Java) / Εφημερίδα

Αγγελικη